HERÄTYKSEN LÄPIMURTO
Evankelista Hermes Falcao
Viemme evankeliumin kansoille!
Todista Jumalan ihmeitä
Koe Jumalan ihmeitä!
Brasilia, Suomi, Ranska, Norja, Englanti, USA
HERÄTYKSEN LÄPIMURTO
Tervetuloa mukaan Herätyksen läpimurtoon! Olen Hermes Falcao Jr.
Olen todella innoissani tästä jaksosta, -
koska kuulet todistuksia hienoista asioista, joita Herra on tehnyt -
täällä Richmondissa ja jotka vaikuttavat kansakuntiin.
Olemme juuri päättäneet upean ja ihmeellisen palvelutyökurssin, -
jolle osallistui ihmisiä yhdeksästä maasta.
Suomestakin tuli muutamia, ja he tulivat siunatuiksi.
Ennen kuin kerron lisää siitä, mitä Herra teki kurssilla, -
luen teille Raamattua, koska minulla on sana teille.
Ohjelman lopuksi rukoilen sairaiden sekä omien tarpeittenne puolesta.
Uskon todella, että Jumala haluaa jakaa sydämellesi jotain tänään.
Luetaan Matteuksen evankeliumin luvun 28 jakeesta 19 alkaen.
"Menkää siis ja tehkää kaikki kansat minun opetuslapsikseni, -
kastamalla heitä Isän ja Pojan ja Pyhän Hengen nimeen -
ja opettamalla heitä pitämään kaikki, -
mitä minä olen käskenyt teidän pitää. Ja katso, -
minä olen teidän kanssanne joka päivä maailman loppuun asti."
Lähetyskäskyssä Jeesus käskee meidän mennä -
ja tehdä opetuslapsia kaikista kansoista. Mikä on opetuslapsi?
Hän on joku, jota opetetaan, valmennetaan ja neuvotaan.
Olemme järjestäneet paljon konferensseja, kokoussarjoja -
ja herätyskokouksia. Olemme nähneet monien sielujen pelastuvan.
Olemme nähneet paljon ihmeitä, ja monet sairaat ovat parantuneet.
Se on ollut hienoa, mutta eräs asia on ollut sydämellämme jo pitkään.
Herra on vaikuttanut meissä halun ja myös käskenyt tehdä tämän: -
Opettaa Kristuksen ruumista, valmentaa ihmisiä, -
jotta he pääsisivät uudelle tasolle uskonvaelluksessaan -
ja näkisivät, että he voivat päästä uudelle tasolle, -
jos he vain saavat ilmestyksen Herran sanasta henkeensä -
ja nousevat tuolle tasolle. Kiitos Herralle, että Hän johdatti meitä -
ja valitsi juuri tämän ajan toteuttaa tätä kutsua.
Kurssilla oli osallistujia yhdeksästä eri maasta -
ja monesta USA:n osavaltiosta. Yli 25 kurssilaista kokoontui tänne.
He saivat opetusta ja koulutusta, ja mikä tärkeintä, -
Pyhä Henki oli läsnä jokaisessa luokassa, -
ja jokainen luokka oli ainutlaatuinen.
Kaikki kurssilaiset voivat sen todistaa, kuten kohta näette.
Herran kirkkaus oli läsnä ihmeellisellä tavalla.
Se kosketti sydämiämme, ja saimme opetusta ja voitelua.
Se oli hienoa. Opetus oli osa Jeesuksenkin toimintaa.
Raamattu sanoo, että Hän teki kaikkialla 3 asiaa: -
Hän saarnasi evankeliumia. Se on Jumalan sanan julistamista.
Raamattu sanoo myös, että Hän opetti. Mitä se on?
Se on Jumalan valtakunnan asioiden selittämistä.
Ja Hän paransi sairaita. Kaikkialla Hän teki näitä kolmea asiaa.
Hän saarnasi evankeliumia, opetti sanaa ja paransi sairaita.
Osa kutsuamme on ollut kouluttaa tätä sukupolvea, vanhoja ja nuoria.
Useimmille "tämä sukupolvi" tarkoittaa nuoria ihmisiä, -
ja toki kurssilla oli paljon nuoria, jotka saivat opetusta -
ja joiden elämä muuttui, mutta sukupolvi tarkoittaa myös -
kaikenikäisiä ihmisiä, jotka haluavat samaa: -
Nähdä Jumalan valtakunta maan päällä voimassa ja rakkaudessa.
Sitä me juuri näemme. Sydämellämme on kouluttaa ja valmentaa ihmisiä -
niin, että he voivat kohdata Jumalan.
Joku saattaa sanoa, että on jo monia kursseja ja seminaareja, -
niitä on vaikka muille jakaa.
Monissa kouluissa annetaan hienoa opetusta, -
mutta se on vain pään tietoa ilman Jumalan Hengen osallisuutta.
Olen huomannut, että tarvitaan muutakin kuin vain tietoa.
Voimme oppia paljon asioita Israelin maantieteestä, -
Raamatun paikoista ja niiden etäisyyksistä sekä historiasta.
Se on tärkeää, mutta jos emme opi seminaarissa mitään muuta, -
emme pääse kutsumme kanssa kovin pitkälle, -
koska maailma ei ole kiinnostunut tiedosta.
Se tarvitsee kohtaamista elävän Jumalan kanssa.
Siksi uskon, että opetuksessa on oltava mukana -
Pyhän Hengen näkyvä läsnäolo, -
koska Pyhä Henki on Opettaja, me olemme vain astioita.
Kurssilla oli monia hienoja puhujia ja opettajia, -
joilla on Jumalan voitelu ja Pyhän Hengen kutsumus, -
ja oli hienoa nähdä ilmestyksen virta, joka tuli heistä kaikista, -
kun he jakoivat tietoa ja kokemusta opiskelijoille.
Haluan rohkaista sinua, ystävä. Jos katsot tätä, ja sydämesi palaa -
Jumalan kutsulle, mutta et tiedä, mistä saisit koulutusta, -
on monia kouluja ja kursseja, mutta jos haluat päästä paikkaan, -
missä voit saada opetusta ja kohdata Pyhän Hengen, -
todellisen Opettajan, opettajien Opettajan, -
harkitse osallistumista marraskuun kurssillemme.
Pysy kuulolla, sillä olemme todella innoissamme -
tämän sukupolven valmistamisesta sielujen sadonkorjuuseen, -
maailmanlaajuiseen herätyksen sadonkorjuuseen.
Eivätkä ihmiset tule pettymään, sillä Pyhä Henki etsii astioita, -
jotka haluavat oppia, ovat nöyriä ja osaavat ottaa opetusta vastaan.
En tiedä, kuinka vanha olet Herrassa. Täällä on pastoreitakin.
Eräs pastori, Peter, tuli Keniasta asti osallistuakseen kurssille.
Hän johtaa suurta Herran työtä Keniassa alaisinaan 15 pastoria.
Herra sanoi hänelle, että hänen tulee mennä Richmondiin -
tälle kurssille, koska hän saisi erityisen voitelun elämäänsä.
Hän totteli Herran sanaa ja tuli tänne kaukaa Afrikasta.
Herra todella valtasi hänet ja teki hienoa työtä hänen sydämessään.
Kurssin jälkeen hänen kasvonsa aivan loistivat Herran kirkkautta.
Hän sanoi, ettei kadu tuloaan, vaan on todella iloinen, -
että totteli Herran sanaa ja seurasi Hänen johdatustaan -
tulla tänne saamaan sen. Täällä myös oli pastoreita Brasiliasta, -
jotka lensivät tänne asti ja joita Pyhä Henki kosketti voimallisesti.
Mukana oli myös tuoreita uskovia. Olitpa ollut uskossa -
miten kauan vain, voit aina oppia jotain uutta, -
koska Jumalan sana tuo aina mukanaan tuoreen sanoman Hengeltä.
Näinä päivinä Jumala haluaa todella nostaa esiin opettajia -
sekä niitä, jotka haluavat oppia, -
saada tietoa ja tulla osallisiksi Jumalan kirkkaudesta elämässään.
Jos olet halukas oppimaan, voit kasvaa paljon enemmän.
Jos kuvittelet tietäväsi jo kaiken, et pääse kovin pitkälle, -
mutta jos sanot, ettet tiedä paikkaasi Kristuksen ruumiissa -
ja haluat kasvaa, päästä uudelle tasolle, -
Jumala katsoo sydämeesi ja nostaa sinut paikkoihin, -
joita et osannut kuvitellakaan. Nyt katsomme videoita kurssilta.
Näemme joidenkin kurssilaisten todistuksia, monenlaisia asioita.
Sen jälkeen rukoilen sinun ja tarpeidesi puolesta.
Jumala tulee siunaamaan sinua. Nauti videoista, nähdään kohta!
Merkit ja ihmeet
Herätyksen läpimurto Palvelutyön kurssi
Kuvitellaan, että joku antaa minulle Ferrarin.
Upean, kauniin ja arvokkaan kilpa-auton.
En ole kovin kiinnostunut autoista, mutta sanon tämän esimerkin vuoksi.
Mutta se vaatii korjausta.
Mitä teen sillä? Myyn sen auton!
Tai jos minulla on se kotona, en pysty edes käyttämään sitä.
Auto kuuluu minulle, se on minun nimelläni.
Se on rekisteröity minun nimelläni. Se kuuluu minulle.
Mutta käy niin, etten osaa käyttää sitä, mitä minulla on.
Kyse ei ole siitä, ettei se olisi käytettävissäni.
Kyse ei ole siitä, ettei nimeni olisi siinä, vaan ongelma on, -
etten osaa käyttää sitä, mikä minulle on annettu.
Täsmälleen näin tapahtuu seurakunnalle.
Kyse ei ole siitä, etteivät he olisi valloittajia.
Kyse ei ole siitä, että heiltä puuttuisi pyhyyttä tai valtaa.
Kun Jeesus kuoli puolestanne, Hän maksoi täyden hinnan.
Kerran ja lopullisesti. Raamattu sanoo, -
ettei Hänellä ole enää mitään teitä vastaan, -
ja että vanha minänne on kuollut.
Kuulemme raportteja vaikeista ajoista, mutta tiedättekö mitä?
Jumalalla on palkinto.
Raamattu sanoo Jesajan luvussa 53, -
että tässä on Jumalan profeetta. Kenestä siinä puhutaan?
Kuka uskoo todistuksemme?
On kunnia puhua ensimmäisellä, mutta ei viimeisellä kurssillanne.
Kenelle Falcaon perhe on ollut siunaukseksi?
Annetaan heille aplodit.
Kun minua pyydettiin tänne puhumaan opiskelijoille, -
se oli minulle sydämenasia, koska Hermes ja koko hänen perheensä -
puhuu siitä, mikä minkä olen nähnyt jo pitkään. He ovat valloittajia.
Uskotko sen tänään? He eivät vain saarnaa, vaikka tekevät sen hyvin.
He osoittavat voiman, ja siksi Jumala laajentaa heidän työtään.
Oli suuri kunnia tulla Michiganista tänään.
Katuevankeilointi
Todistuksia
Hei, nimeni on Peter Wanyonyi. Olen pastori Keniasta.
Tulin tänne Richmondiin palvelutyön kurssia varten.
Täällä on ollut mahtavaa siitä lähtien kun tulin tänne.
Vaikka teenkin Keniassa kokopäivätyötä pastorina -
ja olen pastorien esimies, Herra sanoi minulle, -
että minun on tultava tälle kurssille saadakseni voitelun, -
joka näillä ihmisillä on. Täällä viettämäni kaksi viikkoa -
ovat olleet uskomattomia ja muuttaneet koko elämäni.
Tämä on muuttanut palvelutyöni ja vaikuttanut minuun pastorina -
ja seurakunnan johtajana. Tiedän, että kun palaan Keniaan, -
tuon mukanani uuden voitelun, ja Herran kirkkaus on elämäni yllä.
Olen saanut uuden näyn ja uutta hengellistä voimaa.
Asuitpa missä päin maailmaa tahansa, jos etsit kurssia, -
tarvitset uutta Hengen voitelua palvelutyöhösi -
tai haaveilet ryhtyväsi kokopäiväiseen Herran työhön, -
voin suositella tätä paikkaa. Saat kokea Pyhän Hengen voitelun, -
nähdä ihmeitä, merkkejä ja parantumisia, -
sekä kaikenlaista hyvää, mitä tarvitset palvelutyössäsi.
Saat kokea Jumalan kirkkauden ja nähdä ihmeellisiä asioita.
Jumala liikkuu kirkkauden pilvessä, ihmiset kokevat ihmeitä -
ja parantumisia. On kultaisia hampaita ja kaikkea sellaista.
Jos etsit paikkaa, missä voit kokea siunauksen, -
tule tälle kurssille Richmondiin, ja tulet siunatuksi, -
eikä elämäsi jää ennalleen. Kiitos ja siunausta!
Hei, olen Shanna Biedron Michiganista.
Minulla oli kunnia ja etuoikeus toimia opettajana kurssilla.
Se oli hieno tilaisuus palvella Kristuksen ruumiissa, -
ja olen todella kiitollinen Falcaon perheelle: -
Mama Marialle, joka on pastori, mutta enemmän seurakunnan äiti.
Työssä on paljon ihmisiä, mutta vähän äitejä, -
joten kiitän Jumalaa äidinsydämestä täynnä rakkautta ja myötätuntoa.
Se voi pitää huolta maailman kansoista.
Papa Falcao ja pastori Hermes ovat suoraselkäisiä miehiä -
ja hoitavat talenttiaan hyvin. Evankeliumissa on voimaa, -
koska Valtakunta ei ole sanoissa tai teoissa vaan voimassa.
Jumala valtuuttaa sinua osallistumaan tähän työhön.
Nytkin, kun katsot tätä videota, Hengen voima liikuttaa sydäntäsi.
Minulla oli myös mahdollisuus tehdä suurehko investointi.
Herra salli minun tukea joitakin opiskelijoita rahallisesti.
Uskon, että siten olen ollut viemässä evankeliumia kansoille -
näiden ihmisten kautta, jotka voivat siunata kansaansa.
Jos kuulet, mitä Herra sanoo sinulle, ehdotan, -
että soitat tai käyt sivuillamme, jotta voisit tukea jotakuta, -
tai ilmoittaudut seuraavalle kurssille. Kiitos.
Hei, olen Ksenia. ―Minä olen Daniela. ―Ja minä Viktoriya.
―Meillä on ollut hieno tilaisuus osallistua kurssille Richmondissa.
Tämä on siunattu kurssi, joka muuttaa elämän.
Tämä on ollut ilon, palvelun, opetuksen, jakamisen, -
ja Pyhän Hengen ilmestyksen aikaa. Emme uskoneet tätä mahdolliseksi, -
mutta Herra on niin hyvä ja avasi meille tämän oven.
―Tämä on ollut hieno kokemus. Olen ollut uskossa vasta vähän aikaa, -
mutta tämä muutti minut. Tämä oli todella syvällinen kokemus.
Olen kokenut asioita, joita en olisi osannut kuvitellakaan.
Olen imenyt itseeni kirkkautta.
Paljon uutta tietoa ja kokemuksia, joista en tiennyt mitään.
Olemme kokeneet myös paljon yhteyttä Kristuksen ruumiissa.
Ennennäkemätöntä rakkautta opiskelijoiden kesken.
Suosittelen todella, että tulet tänne, tulet rakastamaan tätä!
―Me tiesimme, että meillä kaikilla oli paljon lahjoja, -
mutta on ollut hienoa nähdä niiden alkavan toimia.
Olemme oppineet ymmärtämään, keitä olemme -
ja mitä voimme tehdä Kristuksen. ruumiissa. Tämä auttaa pääsemään -
uudelle tasolle Jumalan kanssa ilossa ja rauhassa.
Kyse ei ole kilpailusta vaan Kristuksen ruumiista, -
missä jokaisella on oma tehtävänsä. Yhdessä voimme tehdä paljon.
Suosittelen, että tulet tänne kanssamme ja koet ne asiat -
ja siunaukset, joita me kolme olemme kokeneet.
Olemme siskoja Herrassa ja rakastamme sinua. Tule!
Tervetuloa takaisin. Luulenpa, että videot ovat siunanneet sinua.
Kun Pyhä Henki koskettaa ihmisiä, heidän suutaan ei voi tukkia.
Kun Apostolien teoissa opetuslapsia yritettiin estää saarnaamasta, -
he sanoivat, etteivät voi olla puhumatta Herran suurista teoista.
Kun Pyhä Henki tulee jonkun ylle ja voitelee ja valtuuttaa hänet, -
hän ei voi olla hiljaa. Hän on kuin tulessa.
Tehtävämme on saarnata evankeliumia, voittaa sieluja, -
parantaa sairaita ja kouluttaa tätä sukupolvea.
Tätä Jeesuskin teki: saarnasi, opetti ja paransi -
ja levitti Jumalan valtakuntaa.
Ehkä katsot tätä, etkä ole edes pelastunut. Puhun nyt sinulle.
Olet nähnyt videot Herätyksen läpimurron palveltutyökurssilta, -
mutta et edes tiedä, oletko pelastettu, -
et tunne Jeesusta henkilökohtaisesti.
Et tiedä, pääsisitkö taivaaseen, jos kuolisit nyt.
Haluan rukoilla jokaisen katsojan kanssa, -
joka ei ole varma, pääsisikö taivaaseen.
Oletko se sinä? Kuuntele minua. Jumala rakasti sinua niin paljon, -
että lähetti ainoan Poikansa kammottavaan kuolemaan vuoksesi.
Hän kärsi rangaistuksen, jonka olisit ansainnut.
Hän kuoli ja nousi kuolleista kolmantena päivänä, -
ja antaa jokaiselle, joka ottaa Hänet vastaan, -
voiman tulla Jumalan lapseksi. Jos et tunne Häntä, rukoilen kanssasi.
Tai vaikka kävisit kirkossa, mutta et ole varma.
Jos rukoilet tämän, haluaisin kuulla sinusta. Ota yhteyttä.
Rukoile: Herra Jeesus, tule elämääni, anna syntini anteeksi.
Kiitos, että kuolit ristillä ja nousit kuolleista vuokseni.
Otan Sinut vastaan Herranani ja Pelastajanani.
Annan Sinulle elämäni ja otan vastaan anteeksiantosi -
ja ikuisen elämäsi. Jeesuksen nimessä.
Jos rukoilit tämän rukouksen ja tarkoitit sitä sydämestäsi, -
haluan kertoa sinulle, että olet juuri pelastunut -
ja Pyhä Henki on tullut sydämeesi.
Haluan myös rukoilla niiden puolesta, jotka ovat sairaita.
Pyhä Henki voi liikkua monin eri tavoin.
Tunnen, että Jumala on läsnä.
Yleensä saarnaan ja huudan, mutta tiedän, että Herra voi liikkua -
myös silloin, kun olet rauhassa olohuoneessasi tai toimistossasi.
Jos sinulla on sairautta tai kipua, haluan ojentaa käteni puoleesi -
ja käskeä sairautta lähtemään. Isä, Jeesuksen nimessä, -
vapautan voimasi ja voitelusi näiden kameroiden -
ja tv- ja tietokoneruutujen kautta. Päästän irti parantavan voimasi.
Käsken kaikkea sairautta lähtemään ihmisistä.
Kaikki kivut, selkä- ja niskakivut lähtekööt.
Herra, Jeesuksen nimessä tulkoon voimasi heidän ylleen.
Tulkoot parantumisen aallot koskettamaan heidän kehoaan -
Jeesuksen voimallisessa nimessä. Muuttukoon sairaus todistukseksi.
Ota se vastaan nyt Jeesuksen nimessä.
Ole parannettu Jumalan kunniaksi.
Haluan rohkaista sinua, ystäväni. Jos Jumala on kutsunut sinut, -
jos Hän on kutsunut sinut, tiedät sen. Joku on saanut profetian, -
nähnyt unen tai näyn, Jumala on puhunut.
Tiedät sisimmässäsi, että Jumala on kutsunut sinut johonkin.
Jos sinulla on kutsu, ja haluat Pyhän Hengen voitelun, -
rohkaisen sinua todella tulemaan, asuitpa missä tahansa, -
Virginian Richmondiin. Ota meihin yhteyttä, -
käy nettisivullamme www.revivalexplosion.com.
Ilmoittaudu seuraavalle kurssille, se muuttaa elämäsi, -
koska siellä saat Jumalan sanan voitelun ja ilmestyksen.
Siunaan sinua Jeesuksen nimessä. Kiitos, että katsoit ohjelmaa.
Nähdään ensi kerralla, samaan aikaan samalla kanavalla.
Jumala siunatkoon sinua!
Herätyksen läpimurto
Evankelista Hermes Falcao
Viemme evankeliumin kansoille!
Todista Jumalan ihmeitä
Koe Jumalan ihmeitä!
Brasilia, Suomi, Ranska, Norja, Englanti, USA
HERÄTYKSEN LÄPIMURTO
Suomennos: Anni Joukanen